Gørvellplassen (Molde)

Gørvellplassen er en gate i Molde kommune i Møre og Romsdal. Gaten starter i Amtmann Krohgs gate og går nordøstover til Myrabakken.

Gaten har fått navn etter Johan Gørvell (tidligere Jervell), som var gift med datteren til Peter Fredrik Koren som eide blant annet Reknes gård. I gaten ligger blant annet det nye kulturhuset Plassen og den legendariske Trappekiosken hadde sin adresse her tidligere.

I 2012 forslo Arne Nøst at gaten skulle endre navn til Schwitters gate, oppkalt etter den tyske kunstneren Kurt Schwitters som hadde sterke bånd til Molde.

Referanser

Se også
 Liste over gater i Molde

Litteratur
  Gunnar Talsethagen: Gatelangs i Molde - A - L. Romsdal sogelag, 2000. ISBN 82-90169-62-0

Veier i Molde